102 



skulde bruge sin Krog, havde han hugget Hovedet af Storken, 

 og derefter havde han skaaret sig et Par gode Fjervinger af den, 

 samt taget Brystmusklerne til sin Hund. Fuglen egnede sig 

 altsaa ikke længer rigtig godt til Udstopning, og jeg vendte midt 

 om Natten tilbage til mit Hjem med de sørgelige Rester af den 

 halshuggede Mester Langben. Nogle Skeletdele, der havde deres 

 Værdi derved, at Fuglens Alder var bekendt, lod sig ganske vist 

 fremstille af Kroppen, men det var ogsaa det hele, jeg fik for 

 min Ulejlighed. 



Den anden Gang havde Finderen, der ansaa den Adresse, 

 der stod paa Ringen, for utilstrækkelig, skrevet til et af vore 

 Lokalblade og anmodet om at faa optaget en Notits, i det Haab, 

 at jeg skulde se den dér. Jeg læste den ogsaa godt nok, men 

 det var en Lørdag Aften, da Aviskontoret allerede var lukket, 

 saa jeg ikke kunde faa Mandens Adresse, som Bladet havde 

 ladet uomtalt, den Dag. Om Søndagen var der heller ikke 

 noget at gøre, og først Mandag Aften kunde jeg sende et Brev 

 af Sted. Nu skulde det imidlertid træffe hverken værre eller 

 bedre, end at der — uden at jeg vidste af det — var to Gaarde 

 af samme Navn i Nærheden af den opgivne Station ; Brevet gik 

 uheldigvis først til den forkerte Gaard, og da det endelig naaede 

 hen, hvor det skulde, var det for sent. Manden havde ventet 

 nogle Dage, men mente saa ikke, at der vilde komme Svar fra 

 mig og havde derfor gravet Storken, der imens var blevet halv- 

 raadden, ned. Og at grave en død Stork, der ikke lugter rigtig 

 godt, op og forsende den — det holder man jo ikke af. 



MEDDELELSER OM DE UDSENDTE FORSØGSSTORKE. 



Paa de følgende Sider er aftrykt det væsentligste af de Un- 

 derretninger, som er indkommet om mærkede Storke fra Aarene 

 1901 — 1919 inkl. Da europæiske Landes Grænser endnu for- 

 skyder sig, mens dette skrives, og intet Kort endnu kan angive 

 de ny Rigers Omraade helt paalideligt, er Ringstorkenes Fangst- 

 steder angivet i de Lande, som vi kendte før Krigen. Først er 

 Beliggenheden antydet løselig, i Forhold til et almindelig bekendt 

 Sted, for at de Læsere, der er tilfredse dermed, i store Træk kan 

 danne sig et Begreb om, hvor Storken er kommet hen. Men 

 derefter opgives den Fangststedet nærmeste By (med geografisk 

 Bredde og Længde); selv om Byens Navn ikke er kendt, vil 



